
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 57 
Παράγοντες διαμόρφωσης της Ανώτατης Τιμής Καταναλωτή. 

Τρόπος και βαθμός συμμετοχής τους στη διαμόρφωση 

αυτή για κάθε τύπο Βενζινών και πετρελαίου Ντήζελ. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 του Ν. 1571/1985 «Ρύθ¬ 
μιση θεμάτων πετρελαϊκής πολιτικής και εμπορίας πετρε¬ 
λαιοειδών και άλλες διατάξεις (ΦΕΚ 192/τ.Α/14.11.1985) 
όπως τροποποιήθηκε με τις διατάξεις του άρθρου Τετάρτου 
του Ν. 1769/1988 (ΦΕΚ 66/τ.Α/1988) και όπως ισχύει μετά 
την τροποποίησή του με τις διατάξεις του άρθρου 4 του Ν. 
2008/1992 «περί τροποποιήσεως και συμπληρώσεως των 
διατάξεων του Ν. 1571 /1985 ρύθμιση θεμάτων πετρελαϊκής 
πολιτικής και εμπορίας πετρελαιοειδών και άλλες διατάξεις. 
Λοιπές διατάξεις Υπουργείου Οικονομικών και συναρμοδίων 
Υπουργείων» (ΦΕΚ/16/Τ.Α/11.2.1992). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Τ.Α/ 
28.7.1985), όπως αυτό προστέθηκε με το άρθρο 27 του Ν. 
2031/1992 «Ρύθμιση του θεσμού των Επιμελητηρίων, τρο¬ 
ποποίηση των διατάξεων του Ν. 1712/1987 για τον εκσυγ¬ 
χρονισμό των επαγγελματικών οργανώσεων των εμπόρων, 
βιοτεχνών και λοιπών επαγγελματιών και άλλες διατάξεις» 
(ΦΕΚ 154/Τ.Α/10.9.1992). 

Το γεγονός ότι από τις διατάξεις του διατάγματος αυτού 
δεν προκαλείται δαπάνη εις βάρος του Κρατικού Προϋπολο¬ 
γισμού. 

3. Την υπ' αρ. 60/1994 γνωμοδότηση του Συμβουλίου της 
Επικρατείας με πρόταση των Υπουργών Εθνικής Οικονομίας, 
Οικονομικών, Βιομηχανίας Ενέργειας και Τεχνολογίας και 
Εμπορίου, ορίζουμε: 

Αρθρο 1 

Έτοιμα πετρελαιοειδή προϊόντα για τα οποία ορίζεται η 
κατά το παρόν Π.Δ. Ανώτατη Τιμή Καταναλωτή είναι τα ακό¬ 
λουθα: 

Βενζίνη υψηλής συμπίεσης 96 οκτανίων ΜΙΝ (ΡΒΕΜίυΜ) 
0.15 γραμ. Μολύβδου στο λίτρο ΜΑΧ. 

Βενζίνη Κοινή 90 οκτανίων ΜΙΝ (ΗΕΘυΐ-ΑΠ) 0.40 γραμ. Μο¬ 
λύβδου στο λίτρο ΜΑΧ. 

Βενζίνη χωρίς μόλυβδο 95 ΒΟΝ ΜΙΝ. 

Πετρέλαιο εσωτερικής καύσης (0ΙΕ8ΕΙ.) κίνησης. 

Πετρέλαιο (0ΙΕ5ΕΙ.) θέρμανσης. 


Αρθρο 2 

Οι παράγοντες διαμόρφωσης κατά το παρόν Π.Δ. της Ανώ¬ 
τατης Τιμής Καταναλωτού για τα προϊόντα του άρθρου 1 είναι 
οι ακόλουθοι: 

α) Οι μέσες σταθμικές τιμές καταναλωτή χωρίς δασμούς 
και φόρους στις χώρες Ιταλία, Γαλλία, Ισπανία και Πορτογαλία 
όπως αυτές αναφέρονται στον πλέον πρόσφατο δελτίο πε¬ 
τρελαίου που εκδίδει κάθε εβδομάδα η Γενική Διεύθυνση 
Ενέργειας της Ευρωπαϊκής Ένωσης. 

β) Ο ειδικός φόρος κατανάλωσης, ο φόρος προστιθέμενης 
αξίας (Φ.Π.Α.), η ειδική εισφορά όπως προσδιορίζεται με το 
άρθρο 7 του Ν. 2008/1992, η ειδική εισφορά του άρθρου 9 
του Ν. 2093/1992 και τα τέλη υπέρ λιμενικών ταμείων. 

γ) Η μέση σταθμική λιανική τιμή πώλησης των προϊόντων 
αυτών στα πρατήρια του Λεκανοπεδίου Αττικής. 

δ) Το διαφορικό κόστος μεταφοράς στους διάφορους Νο¬ 
μούς της χώρας. 

ε) Η προσαύξηση της τιμής σε ορισμένες περιοχές της χώ¬ 
ρας λόγω ειδικών συνθηκών τροφοδοσίας και Εμπορίας. 

στ) Τα περιθώρια κέρδους των πρατηριούχων Λεκανοπε¬ 
δίου Αττικής και τα ανώτατα περιθώρια κέρδους των πρατη¬ 
ριούχων Περιφέρειας εκτός Λεκανοπεδίου. 

Αρθρο 3 

Με βάση τους παράγοντες του άρθρου 2 του παρόντος, η 
Ανώτατη Τιμή Καταναλωτού ορίζεται κατά Νομό ή Ομάδα Νο¬ 
μών από τον τύπο: 

ΑΤΚί= 0,10(ΤΔί+Φί)+0,90[(ΤΚΑί - ΠΚπαί) + ΑΠΚππί + 
1.18ΔΚΜΪ] 

όπου: ΑΤΚϊ= Ανώτατη Τιμή Καταναλωτή για το προϊόν ί. 

ΤΔί= η μέση σταθμική τιμή όπως αναφέρεται στο άρθρο 2 
στοιχείο α του παρόντος. 

Φί= όπως αναφέρεται στο άρθρο 2 στοιχείο β του παρό¬ 
ντος. 

ΤΚΑί= μέση σταθμική λιανική τιμή του προϊόντος ί της 
προηγούμενης εβδομάδας από τα πρατήρια του Λεκανοπε¬ 
δίου Αττικής. 

ΔΚΜί= Διαφορά κόστους μεταφοράς του προϊόντος ί σε 
κάθε Νομό ή Ομάδα Νομών από το κόστος μεταφοράς του 
Νομού Αττικής. 

Πί= Προσαύξηση τιμής όπως αναφέρεται στο άρθρο 2 στοι¬ 
χείο ε του παρόντος. 

ΠΚπαί= Περιθώρια κέρδους πρατηριούχων Λεκανοπεδίου 
Αττικής για το προϊόν ί, τα οποία θα προκύπτουν από τη μέση 

σταθμική λιανική τιμή του προϊόντος ί της προηγούμενης 
εβδομάδας από τα πρατήρια του Λεκανοπεδίου Αττικής, 
μείον τη μέση χονδρική τιμή του προϊόντος ί από τους πρατη- 
ριούχους του Λεκανοπεδίου Αττικής, η οποία προκύκπτει από 
τα τιμολόγια αγοράς τους.. 

ΑΠΚππί= Ανώτατα περιθώρια κέρδους πρατηριούχων περι¬ 
φέρειας για το προϊόν ί, τα οποία προκύπτουν από το άθροι¬ 
σμα των περιθωρίων κέρδους των πρατηριούχων του Λεκανο¬ 
πεδίου Αττικής (ΠΚπαϊ) και της προσαύξησης της τιμής Πϊ επί 
τον συντελεστή 1,18 Δηλαδή: ΑΠΚππί=ΠΚπαί+1,18Πί. 

Ειδικότερα: 

1. Η Α.Τ.Κ. εξάγεται βάσει του ανωτέρω τύπου για όλα τα 
προϊόντα του άρθρου 1 ή για μερικά εξ αυτών με απόφαση των 
Υπουργών Βιομηχανίας Ενέργειας και Τεχνολογίας και Εμπο¬ 
ρίου, την Τετάρτη κάθε εβδομάδος και ισχύει από την επο¬ 
μένη ημέρα (Πέμπτη) μέχρι Τετάρτη της επομένης εβδομά¬ 
δος. 

Η Ανώτατη Τιμή Καταναλωτή περιλαμβάνει τα Ανώτατα πε¬ 
ριθώρια κέρδους των πρατηριούχων περιφέρειας, το ύψος 
των οποίων προκύπτει από την παραπάνω Απόφαση των 
Υπουργών Βιομηχανίας Ενέργειας και Τεχνολογίας και Εμπο¬ 
ρίου. 

Η διαφορά μεταξύ της Ανώτατης Τιμής Καταναλωτή και των 
Ανωτάτων Περιθωρίων Κέρδους των πρατηριούχων της περι¬ 
φέρειας ισούται προς την Ανώτατη Χονδρική Τιμή Πώλησης 
των Εταιρειών Εμπορίας πετρελαιοειδών προς τους πρατη- 
ριούχους και συγκεκριμένα από τον τύπο ΑΧΤΠί= ΑΤΚί - ΑΠΚ- 
ππϊ όπου: 

ΑΧΤΠΙ= Ανώτατη Χονδρική Τιμή Πώλησης των Εταιρειών 
για το προϊόν ί, 

ΑΤΚί= Ανώτατη Τιμή Καταναλωτή για το προϊόν ϊ, 

ΑΠΚππί= Ανώτατα Περιθώρια Κέρδους των πρατηριούχων 
περιφέρειας για το προϊόν ί. 

2. ΤΔί= είναι η μέση σταθμική τιμή καταναλωτή όπως ανα- 
φέρεται στο άρθρο 2 στοιχείο α του παρόντος. 

Για την εξεύρεση της μέσης σταθμικής τιμής θα λαμβάνο- 
νται υπόψη τα στοιχεία παραγωγής στο προϊόν αυτό, κάθε 
μιας των 4 αναφερομένων χωρών της πιο πρόσφατης αθροι¬ 
στικής χρονικής περιόδου του προηγούμενου έτους όπως δη¬ 
μοσιεύονται στο περιοδικό ΕΙΙΒ03ΤΑΤ. 

Η ΤΔί θα υπολογίζεται αρχικά σε Δολλάρια ανά χιλιόλιτρο 
και εν συνεχεία θα μετατρέπεται σε δραχμές σύμφωνα με την 
τιμή πώλησης του δολλαρίου ΗΠΑ από την Τράπεζα της Ελλά¬ 
δος κατά την προηγούμενη της ημερομηνίας καθορισμού της 
Ανώτατης Τιμή Καταναλωτή. 

Η τιμή ΤΔί για το προϊόν Βενζίνη Κοινή 90 οκτανίνων ΜΙΝ 
(ΒΕΟυΐ-ΑΒ) 0,40 γραμ. Μολύβδου στο λίτρο Μ ΑΧ ορίζεται ως 
αντίστοιχη τιμή ΤΔί για το προϊόν Βενζίνη υψηλής συμπίεσης 
96 οκτανίνων ΜΙΝ (ΡΠΕΜΙΙΙΜ) 0,15 γραμ. Μολύβδου στο λί¬ 
τρο ΜΑΧ, μειωμένη κατά 13 Δολλάρια/Μ3. 

3. Φί= περιλαμβάνει τον κατά περίπτωση ειδικό φόρο κατα¬ 
νάλωσης (Ε.Φ.Κ.), την ειδική εισφορά του άρθρου 7 του Ν. 
2008/1992, την εισφορά του άρθρου 9 του Ν. 2093/1992, τα 
λιμενικά τέλη και τον Φ.Π.Α. 

Η εισφορά του άρθρου 7 του Ν. 2008/1992 θα υπολογίζε¬ 
ται επί της τιμής πώλησης των Κρατικών Διυλιστηρίων που 
ορίζονται από την ΔΕΠ κάθε Τετάρτη. Η δε εισφορά του άρ¬ 
θρου 9 του Ν. 2093/1992 θα υπολογίζεται επί του αθροίσμα¬ 


τος της παραπάνω τιμής και του Ε.Φ.Κ. του Ν. 2093/1992 θα 
υπολογίζεται επί του αθροίσματος της παραπάνω τιμής και 
του Ε.Φ.Κ. Ο Φ.Π.Α. θα υπολογίζεται κατά προϊόν στο άθροι¬ 
σμα της μέσης σταθμικής τιμής καταναλωτή χωρίς δασμούς 
και φόρους στις χώρες Ιταλία, Γαλλία, Ισπανία και Πορτογαλία 
(ΤΔί) + ειδικό φόρο κατανάλωσης πετρελαιοειδών + την ει¬ 
δική εισφορά του άρθρου 7 του Ν. 2008/1992 + την ειδική ει¬ 
σφορά του άρθρου 9 του Ν. 2093/1992 + τα τέλη υπέρ λιμε¬ 
νικών ταμείων, επί τον εκάστοτε ισχύοντα συντελεστή. 

4. Η ΤΚΑί υπολογίζεται από τα συναρμόδια Υπουργεία Βιο¬ 
μηχανίας Ενέργειας και Τεχνολογίας και Εμπορίου, μετά από 
λήψη σχετικού αντιπροσωπευτικού δείγματος της προηγού¬ 
μενης εβδομάδας από τα πρατήρια του Λεκανοπεδίου Αττι¬ 
κής και αυξάνεται ή μειώνεται αντίστοιχα με κάθε αύξηση ή 
μείωση των τιμών των Κρατικών Διυλιστηρίων που ορίζει η 
ΔΕΠ κάθε Τετάρτη επί τον συντελεστή 1,18. 

Με απόφαση του Υπουργού Βιομηχανίας Ενέργειας και Τε¬ 
χνολογίας και Εμπορίου καθορίζεται ο τρόπος, ο χρόνος και η 
ομάδα εργασίας ή η επιτροπή για τον προσδιορισμό του αντι¬ 
προσωπευτικού δείγματος των τιμών των πρατηρίων του λε¬ 
κανοπεδίου της Αττικής. Η δειγματολειψία γίνεται μέχρι την 
Τρίτη, ημέρα της προηγούμενης εβδομάδος απ’ αυτήν που θα 
ισχύουν οι τιμές διάθεσης των πετρελαιοειδών προϊόντων από 
τα Κρατικά Διυλιστήρια που ορίζονται κάθε Τετάρτη, ώστε να 
υπάρχει το χρονικό περιθώριο του υπολογισμού των των δια¬ 
φορών τιμών των τελευταίων από εβδομάδα σε εβδομάδα. 

5. ΚΜί= Το κόστος μεταφοράς για κάθε Νομό λαμβάνεται 
όπως διαπιστούται ετησίως με απόφαση του Υπουργού Βιο¬ 
μηχανίας Ενέργειας και Τεχνολογίας και Εμπορίου και ανα¬ 
προσαρμόζεται κάθε χρόνο. Με την ίδια απόφαση καθορίζε¬ 
ται το ύψος της προσαύξησης των τιμών (Πί) και οι περιοχές 
στις οποίες θα εφαρμόζεται. 

Στη ΔΚΜί= Διαφορά κόστους μεταφοράς τους προϊόντος ί 
σε κάθε Νομό ή ομάδα Νομών από το κόστος μεταφοράς του 
Ν. Αττικής, καθώς και στην Γ1ί= προσαύξηση της τιμής του 
προϊόντος ί σε ορισμένες περιοχές της χώρας, συνυπολογίζε¬ 
ται όπου υπάρχει και η επιδότηση των εταιρειών εμπορίας πε¬ 
τρελαιοειδών για μεταφορά καυσίμων τους στις προβληματι¬ 
κές περιοχές της χώρας (άρθρο 7 του Ν. 2008/1992). 

Αρθρο 4 

Η ισχύς του διατάγματος αυτού αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Βιομηχανίας Ενέργειας και Τεχνολογίας 
αναθέτουμε τη δημοσίευση και εκτέλεση του Διατάγματος 
αυτού. 

Αθήνα, 21 Μαρτίου 1994 

